اوکراینا دونتسک ویلایتی‌نین باخموت ایستیقامتینده کلیشچییوکا کندینی روسیا ایشغالیندان آزاد ائتدیک‌لرینی بیلدیریب.
اوکراینا قورو قوشون‌لاری‌نین قوموتانی الکساندر سیرسکی سوسیال مئدیا حسابیندان وئردیگی آچیقلامادا اوکراینا اوردوسونون باخموت ایستیقامتینده اوغور قازاندیغینی بیلدیریب: " کلیشچییوکا اوکراینا میللی پولیسی‌نین 80-جی هاوا هوجوم بریقاداسی، 5-جی هوجوم بریقاداسی و قاریشیق هوجوم بریقاداسی طرفین‌دن روسیا‌لی‌لاردان تمیزلندی و آزاد ائدیلدی”.
اوکراینا جمهور باشقانلیغی اوفیسی‌نین رهبری آندری یرماک دا سوسیال شبکه‌دکی پای‌لاشیمیندا کلیشچییوکا-نین آرتیق اوکراینانین نظارتینده اولدوغونو یازیب: "اوکراینا تورپاق‌لارینی ایشغال‌دان خلاص ائتدیک‌لری اوچون عسگرلره تشککور ائدیرم".
اوکراینا باش قرارگاهی سپتامبرین 16-دا دونتسک ویلایتی‌نین آندریوکا کندی‌نین آزاد ائدیلدیگینی آچیقلامیشدی.
خاطیرلاداق کی، 2022-جی ایل فوریه‌نین 24-ده روسیا پرزیدنتی ولادیمیر پوتین اوکراینانی ایشغال ائتمک امرینی وئریب و بونونلا روسیا-اوکراینا محاربه‌سی باشلاییب.
ولادیمیر پوتین بیلدیریب کی، او، بونو رسمی کیئوین ناتو-یا داخیل اولماسی‌نین قارشی‌سینی آلماق و اوکراینانی روسیانین تأثیر دایره‌سینده ساخلاماق اوچون غیرنظامی ائتمک و فاشیست‌لردن تمیزلمک نیتینده‌دیر.
